cyanic-selkie/wikianc huggingface dataset:
Skaistas baznīca
Eksterjers
Baznīca celta uzkalnā, tā ir krustveidīgi celta guļbūve, 25 metrus gara un 15 metrus plata celtne ar kvadrātveidīgiem, bez tradicionālā ovālā virsloka logiem. Vidējā nava ir apmēram 10 metrus augsta, tās sānos ir piebūvētas divas zemākas sānu navas. No ārpuses ēka apšūta koka dēļiem, pie ieejas virs jumta ir zems četrstūrains tornītis ar dzelzs krustu. Jumts noklāts ar cinkotu skārdu. Presbitērija kreisajā pusē ir piebūvēta sakristeja. Ārdurvis celtnei atrodas no gala, sāniem un sakristejas. Baznīcu ietver dārzs, kurā aug lapu koki un ir prāvesta Staņislava Broča kaps. Dārzu nenoslēdz žogs, bet sakrauti akmeņi žoga veidā. Dievnama priekšā ir ieejas vārti ar diviem mūra stabiem, virs kuriem izbūvēta koka, ar dēļiem apšūta daļa, kur ierīkots neliels zvanu tornis.
Interjers
Dievnamam ir koka griesti un grīda, un lēzeni segti griesti. Kora telpas, kurās atrodas harmonijs, balstās uz diviem pīlāriem. Baznīcā ir trīs ozolkoka altāri. Lielajā altārī ir Jaunavas Marijas debesīs uzņemtās glezna, labās puses altārī ir Svētā Jura un Svētā Antona gleznas, bet kreisajā — Svētās Terēzijas no Avilas glezna. Aplūkojami ir divi lieli ozolkoka konfesionāli un kvadrātveidīgs ambons. Dievnamam ir neliela, paškalta monstrance.
Draudze
Draudze iekļaujas Romas Katoļu Rīgas Metropolijas klēra Rēzeknes-Aglonas diecēzē. Draudzi apkalpo prāvests Pāvils Odiņš. Sākumā, kamēr Skaista bija Krāslavas filiālbaznīca, to apkalpoja Krāslavas misionāri — lazaristi, bet vēlāk laicīgie priesteri. Patstāvīga draudze izveidojās 1920. gadā. Draudzei ir astoņas kapsētas — Bebrišu, Skradeļu, Bogdānu, Skaistas, Vēveru, Čenčupu, Luņu un Stolu.
Draudzes lielākie svētki
Draudzes lielākie svētki un atlaidas ir Svētā Antona diena — 40 stundas, Svētā Jura diena, Svētās Terēzijas no Avilas diena.
Mesapi
Mesapi (gr) ir sena Itālijas teritorijā dzīvojoša tauta, kas apdzīvoja tās dienvidaustrumu daļu (Apūliju). Pētnieku lielāka daļa uzskata, ka mesapi ir ilīriešu pēcteči, kas pāri Adrijas jūrai pārceļoja no Balkāniem. Taču ir tradīcija, kas, balstoties uz Herodotu, uzskata tos par Krētas iedzīvotāju pēctečiem. Pēc Herodota bijušie krētieši saucās par "mesapu japigiem". Pēc visa spriežot pēc to ieceļošanas mesapu sastāvā iekļāvās arī Apenīnu pussalas autohtonie iedzīvotāji, taču nav īsti skaidrs, vai šie pamatiedzīvotāji bija radniecīgās attiecībās ar blakus esošās Grieķijas un Egejas jūras salu pirmsindoeiropeiskajiem iedzīvotājiem. Iespējams, ka vēlākie migranti no Krētas salas, par kuriem minēja Herodots, bija radniecīgi Itālijas autohtoniem, bet varbūt arī nē.
Mesapu valoda kļuva par dialektu grupas nosaukumu, kurā bez pašiem mesapiem runāja arī tiem tuvie japigi un pevketi. Mesapiem bija arī rakstība, un tie pat sastādīja kartes. Uz viņiem attiecina arī vairāku Itālijas pilsētu dibināšanu, piemēram, Leče. Pirra karu laikā mesapu zemessardze cīnījās grieķu pusē. Mūsu ēras sākumā romieši tos pakļāva un romanizēja. Lingvists Jūliuss Pokornijs mesapu etnonīmu atvasināja no pirmsindoeiropiešu *medhyo- ‘vidējais’ un -apia (<*ap-, ‘ūdens’).
Katinons
Katinons jeb benzoiletānamīns ir monoamīnu grupas alkaloīds, ko iegūst no katas koka un kas ir ķīmiski līdzīgs efedrīnam, katīnam un citiem amfetamīniem. Tā ir galvenā katas koka psihoaktīvā viela. Katinons atšķiras no citiem amfetamīniem ar to, ka tam ir ketonu funkcionālā grupa.
Katinons ir iekļauts Latvijā kontrolējamo narkotisko vielu, psihotropo vielu un prekursoru I sarakstā (bīstamās psihotropās vielas, kuras var tikt izmantotas ļaunprātīgos nolūkos).
Karambola
Karambola (Averrhoa carambola) ir mūžzaļš zaķskābeņu dzimtas krūms vai koks. Par karambolu sauc arī šī koka augli, to sauc arī par zvaigznes augli. Karambolas dabiskais izplatības areāls ir Dienvidaustrumāzija un Indostāna. Koki ir 5–12 metru augsti, ziedi ir sarkanīgi violeti. Karambolas augļus izmanto kulinārijā.
Felkerzāms
Felkerzāms var būt:
Emils Cinners
Emils Cinners (cs; Brno —  Maidaneka) bija ebreju izcelsmes Čehoslovākijas šahists.
Biogrāfija
No 1920. gadu beigām līdz 1930. gadu beigām daudzu starptautisko šaha turnīru dalībnieks: 1929. gadā uzvarējis Krāličkā, 1930. gadā dalījis 5.-6. vietu Bilinā (uzvarējis Heincs Ferders), 1931. gadā dalījis 8.-10. vietu Brno (uzvarējis Salo Flors), 1933. gadā dalījis 2.-4. vietu Moravska Ostravā (uzvarējis Ernsts Grīnfelds), 1934. gadā dalījis 4.-6. vietu Badlībenverdā (uzvarējis Salo Flors), 1935. gadā dalījis 5.-7. vietu Luhačovicē (uzvarējis Karels Opočenskis), 1935. gadā dalījis 2.-3. vietu aiz Kārļa Gilga Konstantinsbādē, 1936. gadā bijis 15. vietā Podebrados (uzvarējis Salo Flors) un 2. vietā Prāgā aiz Paula Keresa.
Otrā pasaules kara laikā gājis bojā Maidanekas koncentrācijas nometnē.
Jānis Strenga
Jānis Strenga (dzimis Siguldā) ir latviešu bobslejists, stūmējs.
Sacensībās piedalās kopš 2008. gada, pašlaik startē Oskara Melbārža pilotētajos bobos. 2012. gada Pasaules čempionātā junioriem viņi izcīnīja zeltu gan divniekos, gan četriniekos. Pasaules čempionātā augstākais sasniegums ir 2015. gadā izcīnītā 3. vieta četrinieku sacensībās.
Sočos četrinieku sacensībās kā Melbārža stūmējs izcīnīja zelta medaļu, kas bija pirmā Latvijas sportistu izcīnītā zelta medaļa bobslejā pēc neatkarības atjaunošanas. Sākotnēji zelta medaļas ieguva Krievijas bobsleja četrinieks Aleksandra Zubkova vadībā, bet Latvijas četrinieks palika otrajā vietā, taču pēc pilota diskvalifikācijas par dopinga lietošanu medaļu sadalījums tika mainīts.
Phjončhanā kopā ar pilotu Melbārdi ieguva bronzas medaļu divniekos.
Salāte
Salāte (arī Salate, Solotes upeite, Solāte) ir Dienvidsusējas kreisā krasta pieteka Aizkraukles un Jēkabpils novados.
Iztece no Krigānu ezera. Tek rietumu virzienā. Ietek Dienvidsusējā pie Neretas. Lielākā pieteka — Rites strauts. Upi šķērso valsts autoceļš P73 (Vecumnieki—Nereta—Subate). Apdzīvotas vietas upes krastos — Neretas ciems.
Francs Lehārs
Francs Lehārs (hu, de; dzimis, miris ) bija Austroungārijas komponists un diriģents. Galvenokārt pazīstams ar savām operetēm, no kurām slavenākā ir "Jautrā atraitne" (Die lustige Witwe).
Biogrāfija
Trešā reiha nacisma režīma laiks Lehāram bija sarežģīts. Viņš vienmēr savās operetēs bija sadarbojies ar ebreju libretistiem. Turklāt, lai gan Lehārs bija Romas katolis, viņa sieva Sofija bija ebrejiete pirms pārejas katolicismā pēc laulībām. Tas radīja naidīgu attieksmi pret viņiem personīgi un pret viņa darbu. Tomēr Hitleram patika Lehāra mūzika, un naidīgums visā Vācijā pret Lehāru mazinājās pēc Jozefa Gebelsa iejaukšanās. 1938. gadā Lehāra sievai piešķīra Ehrenarierin (no laulības goda āriešu) statusu. Tomēr vismaz vienu reizi viņu mēģināja deportēt. Nacistu režīms izmantoja Lehāra mūziku propagandas nolūkos, viņa mūzikas koncerti notika okupētajā Parīzē 1941. gadā. Tomēr Lehāra ietekme bija ierobežota. Viņš personīgi mēģināja nodrošināt no Hitlera drošības garantijas libretistam Fricim Lēneram-Bedam, taču nespēja novērst tā bojāeju Aušvicā-III. Viņš arī mēģināja novērst Luisa Treumana arestu, kurš bija pirmais Danilo lomas izpildītājs operetē "Jautrā atraitne", bet 70 gadus veco Treumanu un viņa sievu Stefāniju nosūtīja uz Terēzjenas koncentrācijas nometni, kur viņi nomira.
1939. gada 12. janvārī un 1940. gada 30. aprīlī Lehārs saņēma apbalvojumus personīgi no Hitlera Berlīnē un Vīnē, tai skaitā Gētes medaļu par darbu mākslā vai zinātnē. Lehārs nomira 78 gadu vecumā 1948. gadā Bādišlā, netālu no Zalcburgas. Viņa jaunākais brālis Antons Lehārs (1876—1962) kļuva par viņa īpašuma pārvaldnieku un veicināja Franca Lehāra mūzikas popularitāti. Lehāra vārdā nosauktas ielas Vīnē, Prāgā, Sarajevā, Pulā un vairākās Nīderlandes pilsētās. Viņam par godu nosaukts asteroīds 85317 Lehár.
Edgars Ivanovs
Edgars Ivanovs (dzimis 2001. gada 7. oktobrī) ir Latvijas futbolists, pussargs. Šobrīd pārstāv Latvijas Virslīgas klubu BFC Daugavpils. Ir komandas 3. kapteinis.
Pirmie soļi futbolā
Trenēties futbolā uzsācis Ilūkstē, vietējā sporta skolā. Pirmie treneri bija Vladimirs Vinokurovs, Alens Vinokurovs un Aleksandrs Vorotinskis.
2015. gadā pievienojās BFC Daugavpils jauniešu akadēmijai, ar kuru vairākas reizes ir kļuvis par Latvijas jauniešu čempionāta uzvarētāju.
Pieaugušo karjera
BFC Daugavpils galvenajā komandā debitēja 2018. gada 21. jūlijā, izejot sākumsastavā 1. līgas spēlē pret FK Smiltene/BJSS un palīdzot komandai uzvarēt ar rezultātu 4:0. Kopumā 2018. gada sezonā 1. līgā nospēlēja 13 spēles un kļuva par 1. līgas uzvarētāju. Reizi devās laukumā kausa spēlē pret Virslīgas komandu FK Metta. Paralēli tajā sezonā Ivanovs spelēja arī par BFC Daugavpils-2, Latvijas 2. līgas čempionātā, kurā sezonas beigās tika atzīts par 2. līgas labāko pussargu.
2019. gada sezonā BFC Daugavpils startēja Virslīgas čempionātā. Sezonas sākumā Ivanovs vairākas reizes bija pieteikumā, bet laukumā nedevās. Debiju Ivanovs piedzīvoja 7. kārtā dramatiskā mačā pret FK Liepāja, nākot uz maiņu mača 90. minūtē. Iesaistoties divcīņā laukuma centrā, Ivanovs leca izklupienā, pēc kura, bumba veiksmīgi tika nogādāta līdz Vugaram Askerovam, kurš to raidīja vārtos, tādā veidā, debijas mačā Ivanovs atzīmējās ar rezultatīvu piespēli. Kopumā Virsligā 2019. gada sezonā izgāja laukumā 15 reizes.
2020. gada sezonā, Ivanovs jau bija viens no komandas pamatsastāvā spēlētājiem, laukumā dodoties, gan kā balsta pussargs, gan kā centra aizsargs. 1. apļa spēlē ar Tukums 2000 guva savus pirmos vārtus Vīrslīgā. 25. oktobrī Skonto stadionā, mačā ar FC Rīga izveda komandu laukumā kā komandas kapteinis. Kopumā pat saīsinātajā sezonā (tika aizvadīti tikai 3 apļi) Vīrslīgā nospēlēja 26 spēles un reizi devās laukumā Latvijas kausā.
Priekšlaicīga priekškambaru saraušanās
Priekšlaicīgas priekškambaru saraušanās (Premature atrial contractions; PAC), kas pazīstamas arī kā priekškambaru priekšlaicīgie kompleksi (APC) vai priekškambaru priekšlaicīgi sitieni (APB), ir izplatīti sirds ritma traucējumi, kuriem raksturīga priekšlaicīga sirdsdarbība, kuras izcelsme ir priekškambaros. Kamēr sinoatriālais mezgls parasti regulē sirdsdarbību normālā sinusa ritma laikā, PAC rodas, kad cits priekškambaru reģions depolarizējas pirms sinoatriālā mezgla un tādējādi izraisa priekšlaicīgu sirdsdarbību. Precīzs PAC cēlonis nav skaidrs; lai gan pastāv vairāki predisponējoši apstākļi, PAC parasti rodas veseliem jauniem un veciem cilvēkiem. Gados vecākiem cilvēkiem, kuriem ir PAC, neskaidru pierādījumu dēļ parasti nav nepieciešama papildu uzmanība, izņemot novērojumus. PAC bieži ir pilnīgi asimptomātiski, un tos var atklāt tikai ar Holtera monitoringu, bet reizēm tos var uztvert kā izlaistu sitienu vai grūdienu krūtīs. Vairumā gadījumu PAC nav nepieciešama cita ārstēšana, lai gan tādas zāles kā beta blokatori var samazināt simptomātisku PAC biežumu.
Edgars Ivanovs
Pieaugušo karjera
Pirms 2021. gada sezonas, parakstīja pirmo profesionālo līgumu karjerā, noslēdzot to ar BFC Daugavpils. Sezonu Ivanovs uzsāka 13. martā izejot pamatsastāvā un palīdzot komandai uzvarēt spēlē pret Spartaku, nospēlējot visas 90 minūtes, bija viens labākajiem spēlētājiem laukumā, kas palīdzēja iekļūt Sportacentrs.com apskatnieku veidotajā 1. kārtas simboliskajā izlasē. 2. kārtā, guva otros vārtus profesionālajā karjerā, izbraukuma spēlē pret Valmieru, spēlei noslēdzoties ar rezultātu 2:2. 19.maijā mačā pret Metta, guva savainojumu, kura dēļ izlaida nākamās divas spēles pret galvaspilsētas komandām - Riga FC un RFS. Diemžēl pēc tā kā Ivanovs bija stabils pamatsastāva spēlētājs jūnijā un jūlijā, viņam nācās izlaist visas augusta spēles, gan Virslīga, gan Latvijas kausā, smagas angīnas dēļ. Atgriezties laukumā viņam izdevās 11. septembrī, izejot uz maiņu izbraukuma spēlē pret Spartaku, nespējot glābt komandu no zaudējuma 0:3. 23. oktobrī mačā pret Riga FC, guva otros vārtus sezonā un palīdzēja BFC Daugavpils komandai mājās sagraut pašreizējos čempionus ar rezultātu 3:0, kārtas beigās iekļuva Optibet Virslīgas simboliskajā izlasē.
Priekšlaicīga priekškambaru saraušanās
Riska faktori
Hipertensija jeb neparasti augsts asinsspiediens bieži nozīmē paaugstinātu psiholoģisko un fizioloģisko stresu. Bieži vien hipertensija iet roku rokā ar dažādām priekškambaru fibrilācijām, ieskaitot priekšlaicīgas priekškambaru saraušanās (PAC). Papildu faktori, kas var veicināt spontānu priekšlaicīgu priekškambaru saraušanos, varētu būt:
Edgars Ivanovs
Pieaugušo karjera
Starpsezonā, guva nopietnu potītes savainojumu, kura dēļ izlaida 2022.gada Virslīgas sezonas sākumu. Laukumā atgriezās 15. aprīlī, uzvāra pār Spartaku ar rezultātu 2:0.
Priekšlaicīga priekškambaru saraušanās
Diagnoze
Priekšlaicīgas priekškambaru kontrakcijas parasti tiek diagnosticētas ar elektrokardiogrammu, Holtera monitoru vai sirds notikumu monitoru.
Edgars Ivanovs
Jauniešu izlase
Debitēja Latvijas U-19 izlasē 2019. gada 22. martā, draudzības spēlē, nospēlējot 90 minūtes un palīdzot uzvarēt ar 3:1 pret Armēnijas vienaudžiem.
Statistika
11.04.2021 FK Ventspils vs BFC Daugavpils 0:1
Priekšlaicīga priekškambaru saraušanās
Elektrokardiogramma
Elektrokardiogrammā (EKG) PAC raksturo neparastas formas P vilnis. Tā kā priekšlaicīgs sitiens sākas ārpus sinoatriālā mezgla, saistītais P vilnis šķiet atšķirīgs no parastā sinusa ritma. Parasti priekškambaru impulss izplatās caur atrioventrikulāro mezglu un sirds kambaros, kā rezultātā rodas normāls, šaurs QRS komplekss. Tomēr, ja priekškambaru sitiens ir pietiekami pāragrs, tas var sasniegt atrioventrikulāro mezglu tā refraktorajā periodā, tādā gadījumā tas netiks novadīts uz sirds kambari un pēc P viļņa nebūs QRS kompleksa.
Edgars Ivanovs
Statistika
17.06.2021 BFC Daugavpils vs FK Ventspils 3:2
Priekšlaicīga priekškambaru saraušanās
Ārstēšana
Priekšlaicīgas priekškambaru saraušanās bieži ir labdabīgas, un tām nav nepieciešama ārstēšana. Reizēm pacientam, kuram ir PAC, šie simptomi šķitīs apgrūtinoši, un tādā gadījumā ārsts var arī ārstēt PAC. Dažreiz PAC var norādīt uz sirds slimībām vai paaugstinātu citu sirds aritmiju risku. Šajā gadījumā tiek novērsts galvenais cēlonis. Bieži simptomātiskiem PAC tiek izrakstīti beta blokatori.
Edgars Ivanovs
Sasniegumi
BFC Daugavpils
Priekšlaicīga priekškambaru saraušanās
Prognoze
Citādi veseliem pacientiem gadījuma rakstura priekšlaicīgas priekškambaru saraušanās ir izplatīta un normāla parādība, un tas neliecina par īpašu veselības apdraudējumu. Reti, pacientiem ar citām pamatā esošām strukturālām sirds problēmām PAC var izraisīt nopietnāku aritmiju, piemēram, priekškambaru plandīšanos vai priekškambaru mirdzēšanu. Citādi veseliem cilvēkiem PAC parasti izzūd vai samazinās līdz ar pusaudža vecumu.
Edgars Ivanovs
Sasniegumi
1.līga: 2018
Priekšlaicīga priekškambaru saraušanās
Supraventrikulārās ekstrasistoles
Supraventrikulārā ekstrasistole (SVES) ir ekstrasistole vai priekšlaicīgs elektriskais impulss sirdī, kas rodas virs sirds kambaru līmeņa. Tas var būt vai nu priekšlaicīga priekškambaru saraušanās, vai priekšlaicīgs impulss no atrioventrikulārā mezgla. SVES jāaplūko atšķirībā no saraušanās, kam ir sirds kambaru izcelsme un ar to saistītās QRS izmaiņas. Tā vietā, lai elektriskais impulss sāktos sinoatriālajā (SA) mezglā un izplatītos uz atrioventrikulāro (AV) mezglu, signāls tiek novadīts gan uz kambaru, gan atpakaļ uz SA mezglu, kur signāls sākās.
Edgars Ivanovs
Individuālie
2.līgas labākais pussargs: 2018
Zita
Zita var būt:
Elektroniskie atkritumi
Elektroniskie atkritumi jeb e-atkritumi ir izmesta elektronika vai elektriskās ierīces. Elektroniskajiem atkritumiem pieskaita arī elektroniku, kas nodota atjaunošanai, atkalizmantošanai, tālākai pārdošanai, materiālu atgūšanai priekš pārstrādes vai aprakšanai. Neoficiāla elektronisko atkritumu apstrāde jaunattīstības valstīs var izraisīt nelabvēlīgu ietekmi uz cilvēku veselību un vides piesārņojumu.
Centrālo procesoru un citu elektronikas komponenšu sastāvā var būt tādi potenciāli kaitīgi materiāli kā svins, kadmijs, berilijs un bromu saturošie ugunsaizsardzības līdzekļi (BFR). Elektronisko atkritumu pārstrāde pakļauj riskam iesaistīto darbinieku veselību un to kopienas.
Miglena Seliška
Miglena Seliška (bg; dzimusi ) ir bulgāru brīvā stila cīkstone, 2020. gada Eiropas čempione, Eiropas spēļu un Eiropas čempionāta medaļniece.
Biogrāfija
Dzimusi 1996. gadā Dupnicā. 2012. gadā viņa ieguva 2. vietu Eiropas kadetu čempionātā. 2013. gadā viņa kļuva par Eiropas junioru čempioni un ieņēma 2. vietu pasaules kadetu čempionātā. 2014. gadā viņa atkal kļuva par Eiropas junioru čempioni un pasaules junioru čempionātā ieņēma 3. vietu. 2015. gadā viņa atkal kļuva par Eiropas junioru čempioni. 2016. gadā viņa atkal ieņēma 3. vietu pasaules junioru čempionātā.
2019. gadā aprīlī Seliška kļuva par Eiropas čempionāta sudraba medaļnieci. Finālā viņa zaudēja sportistei no Ukrainas Oksanai Livačai. Tā paša gada jūnijā Eiropas spēlēs viņa ieguva bronzas medaļu.
2020. gada februārī Itālijas galvaspilsētā Romā Miglena piedalījās Eiropas čempionātā. Svara kategorijā līdz 50 kg cīņā par čempionu titulu viņa šoreiz pieveica ukrainieti Oksanu Livaču un izcīnīja Eiropas čempionāta zelta medaļu.
Tu-144
Vēsture
Tu-144 programmu uzsāka 1963. gada 26. jūlijā, lai konkurētu ar Francijas uzņēmuma Aérospatiale virsskaņas pasažieru lidmašīnu izstrādātājiem. Izstrādes periodā atklātībā nokļuva vairāki padomju rūpnieciskās spiegošanas skandāli. Ražošana notika Voroņežas lidmašīnu rūpnīcā. Pirmo izmēģinājuma lidojumu no Žukovskas lidostas tā veica 1968. gada 31. decembrī, divus mēnešus pirms Concorde pirmā lidojuma.
Līdztekus Tupoļeva konstruktoru birojs strādāja pie starpkontinentālā reaktīvā virsskaņas bumbvedēja Tu-160 programmas, kuru pirmo reizi izmēģināja 1981. gadā un sāka izmanot 1987. gadā.
Grīvgols
Grīvgols ir ciems Kubulu pagastā, Balvu novadā. Atrodas 217 km attālumā no Rīgas.
Briseles galvaspilsētas reģions
Briseles galvaspilsētas reģions, nereti vienkārši Brisele, ir viens no trijiem Beļģijas reģioniem. Reģionu no visām pusēm ieskauj Flandrija. Salīdzinot ar abiem pārējiem Beļģijas reģioniem, galvaspilsētas reģions ir relatīvi mazs. Tā platība ir 161 km². 2012. gadā galvaspilsētas reģionā dzīvoja 1,14 miljoni iedzīvotāju. Reģionā atrodas Beļģijas galvaspilsēta Brisele, no kā radies reģiona nosaukums.
Administratīvais iedalījums
Administratīvi Briseles galvaspilsētas reģions sīkāk dalās 19 pašvaldībās.
Saskatūna
Saskatūna ir pilsēta Kanādā, iedzīvotāju skaita ziņā lielākā Saskačevanas provinces pilsēta.
Pilsētas ekonomiku pamatā veido potašas, naftas ieguve un lauksaimniecība (it īpaši kviešu audzēšana) tās apkārtnē. Saskatūnā bāzēta pasaulē lielākā urāna tirdzniecības kompānija, kā arī pasaulē lielākā potaša ieguvēja.
Viens no populārākajiem sporta veidiem pilsētā ir hokejs. Saskatūnā bāzēta virkne komandu, no kurām par nozīmīgāko uzskatāma Rietumu hokeja līgas vienība Saskatūnas "Blades". 2010. gadā pilsētā norisinājās Pasaules čempionāts hokejā junioriem.
Tā kā pilsēta ir nozīmīgs hokeja centrs, no Saskatūnas nācis liels skaits Nacionālās hokeja līgas spēlētāju un treneru, kā, piemēram, Gordijs Hovs, Maiks Bebkoks, Kems Vords.
Romana Tmetuhla starptautiskā lidosta
Romana Tmetuhla starptautiskā lidosta (en), līdz 2006. gadam zināma kā Palau starptautiskā lidosta, ir Palau galvenā lidosta. Atrodas uz Babeldaobas salas, Palau republikas Airai štatā, 6 kilometrus no valsts lielākās pilsētas Kororas un 25 kilometrus no valsts galvaspilsētas Nerulmudas. Lidosta 2006. gadā nosaukta Palau ietekmīgā politiķa un uzņēmēja Romana Tmetuhla vārdā.
Regulāri lidojumi:
Rusiņi (Upmalas pagasts)
Rusiņi (arī Ruseņi, latgaliski: Ruseni) ir ciems Vārkavas novada Upmalas pagastā. Atrodas pagasta austrumu daļā 5,6 km no pagasta un novada centra Vecvārkavas un 212,4 km no Rīgas.
Apdzīvotā vieta atrodas nomaļus no valsts autoceļa V751 (Vecvārkava–Ančkini–Pieniņi–Kauša).
Františeks Zita
Františeks Zita (cs; Prāga —  Prāga) bija Čehoslovākijas starptautiskais meistars šahā (1950).
Biogrāfija
Pārstāvējis Čehoslovākijas komandu lielākajos komandu šaha turnīros:
Par panākumiem turnīros FIDE 1950. gadā Zitam kā vienam no pirmajiem piešķīrusi starptautiskā meistara (IM) nosaukumu.
Mičels
Mičels var būt:
Bērzaunes draudzes novads
Vēsture
1229. gadā Rīgas arhibīskaps tagadējo Bērzaunes pilsnovadu izlēņoja savam vasalim Bartolomejam no Tīzenhauzas. Pie Bērzaunes novada tolaik piederēja arī Tirzas, Kalsnavas, Vējavas un Adulienas muižas. 1456. gadā Bērzaunes draudze atdalījās no Cesvaines draudzes, 15. jūnijā arhibīskaps Silvestrs paaugstināja to par pastāvīgu baznīcu ar savu baznīckungu un Bērzaune kļuva par atsevišķu draudzes novadu. Livonijas kara laikā 1577. gadā pili ieņēma un izlaupīja Krievijas cara Ivana IV karaspēks. Pēc kara beigām 1582. gadā kā Bērzaunes draudzes novada kungs ir minēts Heinrihs fon Tīzenhauzens. 1633. gadā pils bija iekļauta Zviedru Vidzemes piļu sarakstā. 1710. gada mēra epidēmijā Bērzaunes draudzes novadā no 2808 iedzīvotājiem nomira 1538 (54,8%).
Bērzaunes luterāņu baznīca celta 1349. gadā, 1594. baznīcas grīdā iemūrēts Bērzaunes muižas īpašnieka Johana fon Tīzenhauzena un viņa sievas Annas Kurselas kapakmens. 1694. gadā baznīca pārbūvēta, sagrauta Sarkanās armijas uzbrukuma laikā Otrā pasaules kara laikā 1944. gadā. 2001. gadā atjaunoja Bērzaunes draudzi, kas 2009. gadā atjaunoja baznīcu. Kad 19. gadsimta vidū daudzi novada zemnieki pārgāja pareizticībā, tika uzcelta Bērzaunes pareizticīgo baznīca.
Muižas
Bērzaunes draudzes novadā 1826. gadā bija šādas muižas:
Leita
Leita (de) jeb Lajta (hu) ir 120,8 kilometrus gara Donavas labā krasta pieteka Austrijā un Ungārijā.
Izveidojas, satekot Švarcas (Schwarza) un Pitenes (Pitten) upēm Fišbahas Alpos uz rietumiem no Vīnerneištates. Tek austrumu virzienā. Vidustecē veido Vidusaustrijas un Burgenlandes robežu. Upes labajā krastā - Leitas kalni. Upes krastos atrodas Vīnerneištate, Bruka pie Leitas Austrijā, kā arī Mošonmaģarovāra Ungārijā, kur upe ietek Donavas attekā Mošonas Donavā. Tā kā upe tiek izmantota Vīnerneištates kanāla un Vīnes apūdeņošanai, upē vairākos posmos ūdens parasti ir maz.
Vēsturiski Leita kopš 1867. gada kompromisa sadalīja Austroungāriju divās lielās daļās pēc Leitas nosaukuma - Cisleitānijā (šaipus Leitas, Austrijas daļā) un Transleitānijā (otrpus Leitas, Ungārijas daļā).
Murdiuls
Murdiuls (arī Murdava) ir Liužonkas labā krasta pieteka Rēzeknes novadā.
Izteka - uz dienvidaustrumiem no Dovidovkas. Līkumojot tek dienvidrietumu virzienā. Ietek Liužonkā pie Kantinīkiem. Upes krastos atrodas Staudži un Dundas.
Kalama (ģints)
Kalama ir tīklblakšu dzimtas (Tingidae) ģints, kurā ietilpst 33 sugas. Tās ir sastopamas Eirāzijā no Spānijas līdz Korejai un uz dienvidiem līdz Indijai, un līdz Ziemeļāfrikai. Kalama tricornis ir introducētas (ievestas) Ziemeļamerikā. Latvijā ir sastopama viena suga Kalama tricornis.
Etimoloģija
Kalama (sieviešu dzimtā) cēlies no grieķu valodas kalamos, kas nozīmē sarkans, ar sieviešu dzimtas sufiksu -a, varbūt var nozīmēt nītījumu.
Aprakstīšana
Kalama blakšu ķermeņa garums ir no 1,7 līdz 3,4 mm; ķermenis brūns, tumšbrūns vai melns. Ģints pārstāvjiem ir raksturīgas īsi matotas antenas, it īpaši visa III segmenta. IV segmenta bazāla puse, kas ir savienota ar priekšējo pronotuma cistu, nepārsniedz galvas izmēru.
Sistemātika
Franču entomologs Augusts Putons (Auguste Puton) 1876. gadā aprakstījis taksonu un devis tam apakšģints statusu Campylostira ģintī. 1906. gadā ungārijas entomologs Geza Horvats (Géza Horváth) taksonu ir pozicionējis ka Dictyonota ģints apakšģinti. Taču 1982. gadā franču entomologs Jans Perikarts (Jean Péricart) devis taksonam patstāvīgas ģints statusu.
1975. gadā krievu entomologs Viktors Golubs (Виктор Борисович Голуб) apakšģinti Dictyonota (Elina) Ferrari, 1878 (tipu suga Dictyonota beckeri Jakovlev) un ģinti Alcletha Kirkaldy, 1900 (tipu suga Acanthia tricornis Schrank) apvienojis ar Kalama ģinti.
Alkilnitrīti
Alkilnitrīti ir ķīmisko savienojumu grupa, kuru kopējā formula ir R−O−NO. Tie uzskatāmi par slāpekļpaskābes alkilesteriem. Tie ir nošķirami no nitrosavienojumiem, kam kopējā formula ir R−NO2 (alkilgrupa pievienota tieši slāpekļa atomam, nevis ar skābekļa tiltiņa starpniecību). Pirmie alkilnitrītu grupas pārstāvji ir gaistoši šķidrumi; metilnitrīts un etilnitrīts ir gāzveida stāvoklī, ja atrodas istabas temperatūrā un attiecīgā spiedienā.
Peijots
Peijots (Lophophora williamsii) ir neliels, bezadatu kaktuss, kura dabiskais izplatības areāls ir Meksika un Teksasa. Peijots ir visplašāk zināms kā psihotrops augs, ko pielieto vietējo zemju indiāņi medicīnā un reliģiskās praksēs un kas satur vairākus psihoaktīvus alkaloīdus, jo sevišķi meskalīnu.
Draudzības tilts
Draudzības tilts (es, pt) ir 1965. gadā atklāts autotransporta tilts pār Paranas upi, kas savieno Sjudadi del Esti Paragvajā un Fosu du Igvasu Brazīlijā. Tiltam ir liela nozīme reģiona, sevišķi Paragvajas, ekonomikā, jo liela daļa no Paragvajas importa un eksporta notiek pār šo tiltu.
Morbiuss
"Morbiuss" (en) ir 2022. gada ASV supervaroņu filma par Marvel Comics tēlu Morbiusu, ko veidojusi studija Columbia Pictures sadarbībā ar Marvel. Izplatītājs ir Sony Pictures Releasing un tā ir plānota kā trešā filma Sony Zirnekļcilvēka visumā. Filmas režisors ir Daniels Espinosa, scenāristi Mets Sazams un Bērks Šārpless. Galveno lomu, Morbiusu, atveido Džēreds Leto, pārējās lomās Mets Smits, Adrija Arhona, Džareds Hariss, Als Madrigals un Tairīzs Gibsons. Filmā pēc mēģinājumiem sev izārstēt retu asins slimību Morbiuss kļūst par vampīru.
Pēc paziņojuma par jauna paplašinātā visuma izveidošanu, iedvesmojoties no Zirnekļcilvēka komiksu tēliem, jaunā filmu sērija sākās ar filmu "Venoms" (2018), un Sony paziņoja, ka veidos filmu par Morbiusu. Sazams un Šārpless pabeidza scenāriju 2017. gada novembrī, un 2018. gada jūnijā Leto un Espinosa pievienojās projektam. Tā paša gada beigās sākās pārējo aktieru atlase un 2019. gada februārī Londonā sākās filmēšana, kas ilga līdz 2019. gada jūnijam.
Filmas "Morbiuss" pirmizrāde ASV un Latvijā notika, kas bija atliktā pirmizrāde no 2020. gada jūlija saistībā ar COVID-19 pandēmijas ierobežojumiem. Filmas pasaules kases ieņēmumi ir vairāk nekā 167 miljoni ASV dolāru.
Pansionāts (Rudbāržu pagasts)
Pansionāts (arī Valtaiķu pansionāts, agrāk — Grenču krogs) ir ciems Kuldīgas novada Rudbāržu pagastā. Atrodas pagasta ziemeļrietumos 10,9 km no pagasta centra Rudbāržiem (caur Kandeļiem), 12,5 km no Skrundas un 162,5 km no Rīgas.
Apdzīvotā vieta atrodas pie autoceļa P117 (Skrunda—Aizpute).
Varibuls
Varibuls bija Tālavas valdnieka Tālivalža dēls, kas no 1214./1215. gada kā bīskapa Alberta vasalis valdīja tēva zemēs, kas 1224. gadā tika sadalītas starp Livonijas bīskapu un Zobenbrāļu ordeni. Iespējams, ka Varibuls bijis Burtnieku pilsnovada valdnieks.
Vārda cilme
Pēc E. Bleses uzskata personvārda Varibuls pamatā esot divu vārdu savienojums ("vara" + "bulis"), un tas apzīmējot cilvēku, kas savas varas dēļ bulst, t.i., kļūst liels, iedomīgs (bult - “piepampt”, “piepūsties”).
Līdzīgs vārds ir bijis Tālavas kungam Vargribim, kas 1219. gadā kopā ar Meluku pārvērta postažā Pleskavas zemi (Indriķa hronikas XXIII, 5) un 1223. gadā izsiroja Ugauniju (XXVI, 12). Iespējams, ka abi pieminētie tālavieši arī ir bijuši Tālivalža dēli, kas pēc tēva nāves valdījuši sadalītajā Tālavā.
Dzīvesgājums
1213. gada pavasarī leiši iebruka Tālavā un postīdami nonāca līdz Trikātai, kur saņēma gūstā šīs novada valdnieku Tālivaldi un viņa dēlu Varibulu. Dabūjis to zināt, Tālivalža otrs dēls Rameka sapulcināja latviešus un kopā ar Cēsu zobenbrāļiem dzinās leišiem pakaļ, pie kam Tālivaldim laimējās izbēgt no gūsta (Indriķa hronika XVII, 2). Tā kā hronika vēlāk vairs nekad nepiemin Varibulu, tad ir iespējams, ka leiši viņu nogalināja, lai atriebtos par Tālivalža bēgšanu. 1214. gadā Tālivalža dēls Rameka kopā ar vārdos nenosauktajiem brāļiem Frēdelandes pilī Turaidā noslēdza līgumu ar bīskapa Alberta vietnieku Raceburgas bīskapu Filipu par pāriešanu katoļticībā un labprātīgi kļuva par Livonijas bīskapa vasaļiem.
Tomēr iespējams, ka Varibuls ir vārdā nenosauktais Druvvalža brālis no Burtniekiem, kas krita kaujā pret sāmsaliešiem 1220. gadā.
1224. gada Tālavas dalīšanas līgumā pieminēts vienīgi viņa vecākā brāļa Ramekas vārds, kura zemes atradās Tālavas ziemeļu daļā pie Gaujas upes. Atbilstoši viduslaiku politiskajām tradīcijām katrai Senlatvijas zemei bija savs faktiskais valdnieks, kas atradās vasaļattiecībās ar savu feodālo senioru. Pakļaujoties savam senioram, vasalis ieguva savu zemi, vai daļu no tās atpakaļ kā lēni. 1211.-1213. gadā un 1214. gadā Tālavā apmetās no Pleskavas padzītais kņazs Vladimirs Mstislavičs, kas bija Tālavas feodālais seniors un pats pārņēma valsts virsvadību. Domājams, ka pēc viņa atkārtotās padzīšanas no Tālavas virsvadību ieguva Tālivalža dēli Rameka, Drivinalds un Varibuls, kas 1214. gadā kļuva par Livonijas bīskapa Alberta vasaļiem, pretī saņemot savus pilsnovadus kā lēni.
Drū Brīss
Drū Kristofers Brīss (en, izrunā: ; dzimis Ostinā, Teksasas štatā, ASV) ir profesionāls ASV amerikāņu futbola spēlētājs, spēlē saspēles vadītāja pozīcijā. Pašlaik (2012) pārstāv NFL klubu Ņūorleānas "Saints".
Grācas "Sturm"
Grācas "Sturm" (de) ir Austrijas futbola klubs no Grācas, kas spēlē Austrijas Bundeslīgā. Klubs ir dibināts 1909. gadā. Komanda ir izcīnījusi trīs Austrijas čempiontitulus un piecas reizes uzvarējusi Austrijas kausa izcīņā. 2008. gadā bija vieni no UEFA Intertoto kausa uzvarētājiem. Komanda ir vairākas reizes spēlējusi UEFA Čempionu līgas grupu turnīrā.
Drū Brīss
"Saints" sastāvā 2009. gadā izcīnīja uzvaru Superkausā, pats D. Brīss tika atzīts par spēles vērtīgāko spēlētāju. Piecas reizes ticis iebalsots startam Visu zvaigžņu spēlē. 2008. gadā viņš saņēma līgas labākā spēlētāja uzbrukumā balvu. Sports Illustrated viņu atzina par 2010. gada sportistu.
Leons Buržuā
Leons Viktors Ogists Buržuā (dzimis, miris ) bija franču politiķis. Francijas premjerministrs no 1895. gada līdz 1896. gadam. Bijis arī iekšlietu ministrs (1890, 1895–1896), sabiedrības attīstības un mākslu ministrs (1890–1892, 1898), justīcijas ministrs (1892–1893, 1893), ārlietu ministrs (1896, 1906, 1914), darba un sociālās drošības (1912–1913, 1917), valsts ministrs (1915–1916, 1917), kā arī Deputātu palātas prezidents (1902–1905) un Senāta prezidents (1923–1924). 1920. gada Nobela miera prēmijas laureāts.
Atbalstīja progresīvo ienākumu nodokli un stipru sociālo apdrošināšanu. Atbalstīja miera un Nāciju Līgas nostiprināšanu.
Ārtavs
Ārtavs, artavs jeb artigs bija viduslaiku Ziemeļeiropas valstu monēta, ko līdz 1422. gada monetārajai reformai kala arī Livonijas konfederācijas naudas kaltuvēs. Ārtavus lietoja Hanzas savienības tirgoņi arī Novgorodas un Pleskavas zemē. Pirmos 1,2 gramu sudraba ārtavus sāka kalt 1370. gadā zviedru karalis Albrehts no Mēklenburgas (valdīja 1364—1389), vēlāk ārtavu svars pakāpeniski samazinājās līdz 0,54 gramiem 1534. gadā. Pēdējos ārtavus Zviedrijā izkala 1776. gadā.
Etimoloģija
Vārda "ārtavs" izcelsme nav viennozīmīga. Uzskata, ka ģermāņu valodās lietotais monētas nosaukums (artogh, örtugh, örtogh, ertug) cēlies no latīņu vārda "zelts" (aurum, no kā ) vai arī no vikingu valodās lietotā apzīmējuma or, eir (varš). Latviešu valodā vārds "artavs" jeb "artava" saglabājies nevien kā naudas nosaukums, bet arī kā apzīmējums atsevišķam pienesumam kopīgai lietai.
Latvijā kaltie ārtavi
14. un 15. gadsimtā Tērbatas, Rīgas un Tallinas naudas kaltuvēs no vienas Gotlandes sudraba mārkas kala 156 ārtavus. Zināms, ka vecākajos Kursas, Zemgales un Sēlijas zemnieku likumos naudas sodi bija noteikti ozeringos un ārtavos.
Arhibīskapa Johana VI Ambundi valdīšanas laikā tika ieviests vienots standarts un ieviesta vienota Livonijas monetārā sistēma. 1 ārtavs (ārtigs) tika pielīdzināts 12 Lībekas vecajiem šiliņiem.
Ladonijas nauda
Zviedrijas mākslinieka Lāša Vilka dibinātājā neatzītajā Ladonijas valstī par naudas vienību pasludināts ērtugs.
Grīzāni
Ciema apkārtnē atrodas ūdenstilpes Žuguru ezers, Solojs.
Salaminas kauja
Salaminas kauja (el) bija jūras kauja grieķu—persiešu karu laikā, kas norisinājās 480. gada p.m.ē. 26. vai 27. septembrī jūras šaurumā starp kontinentālo Grieķiju un Salaminas salas, netālu no Atēnām. Grieķi cīnījās Temistokla vadībā, persieši — Kserksa I vadībā. Grieķu flote sakāva daudz lielākos persiešu jūras spēkus.
Līdz 480. gadam Kserksa vadībā persieši bija iekarojuši lielu daļu Grieķijas, viņa flote iznīcināja Grieķijas floti Saronikas līcī. Pēc tam Temistokls ievilināja persiešu floti šaurumā pie Salaminas salas, kur masīvajiem persiešu kuģiem bija grūtības manevrēt. Grieķi uzbruka, taranējot un nogremdējot daudzus persiešu kuģus. Kopumā persieši zaudēja aptuveni 300 savus kuģus, savukārt grieķi — tikai 40. Zaudējumu rezultātā Kserksam nācās atgriezties mājās un uz gadu atlikt plānoto sauszemes ofensīvu, tādējādi dodot laiku grieķu polisām apvienoties cīņai pret viņu.
Rāba
Rāba (de, hu) ir 298 kilometrus gara Donavas labā krasta pieteka Austrijas dienvidaustrumos un Ungārijas rietumos.
Izteka uz austrumiem no Brukas pie Muras. Tek austrumu-ziemeļaustrumu virzienā. Lielākā pieteka - Pinka. Upes krastos atrodas Gleisdorfa un Feldbaha Austrijā, kā arī Sentgotārda un Kermenda Ungārijā. Ietek Donavas attekā Mošonas Donavā pie Ģēras. Ungārijas teritorijā Rābas ielejā dzīvo nacionālā minoritāte - Rābas slovēņi.
Atbrīvošanas avēnija (Ščecina)
Atbrīvošanas avēnija ir Ščecinas avēnija, Centra administratīvajā rajonā, Centra, Centrs-Ziemeļos un Ņiebuševo-Bolinko apkaimē. Atbrīvošanas avēnija sākas krustojumā ar Polijas karavīra laukumu un beidzas krustojumā ar Juliuša Slovacka un Zigmunta Krasiņska ielu. Avēnijas kopējais garums ir 2353,7 metri.
Vēsturiskie nosaukumi
Ielas, kas veido šodienas avēniju, izveidotas 1879. gadā un 1864. gadā līdz ar pilsētas aizsargmūru nojaukšanu, to sākotnējie nosaukumi biji Moltkes iela (vācu: Moltkestraße) un Polices iela (vācu: Pölitzerstraße). 1945. gadā tās tika pārsauktas par Rūzvelta ielu (poļu: ulica Roosevelta) un Jaromira ielu (poļu: ulica Jaromira), bet 1965. gadā to pārdēvēja par Atbrīvošanas avēniju (poļu: aleja Wyzwolenia).
Avēnijas raksturojums
Atbrīvošanas avēnija ir 2353,7 metrus gara avēnija Ščecinas centrā rajonā. Tā sākas krustojumā ar Polijas karavīra laukumu un iet ziemeļrietumu virzienā. Atbrīvošanas avēnijai ir savienojumi ar Mazpolijas un Mazovijas ielu, Maršala Juzefa Pilsudska ielu (Rodla laukums), Ludomila Rajska, Jacka Malčevska, Apģērbu, Osveičimas upuru, Stanislava Lubomirska un Vaclava Felčaka ielu, Stanislava Stašica, Hugona Kollontaja, Piotra Skargas, Klusā, Jana Dlugoša, Juliuša Slovacka un Zigmunda Krasiņska ielu.
Sivera ezers
Sivera ezers (arī Sivers, Siveru ezers) ir caurteces ezers Preiļu novada Upmales pagastā uz dienvidiem no Ašenieku purva. Notece uz Dubnu.
Proud Boys
Proud Boys (no angļu valodas — 'lepnie zēni') ir galēji labēja un neofašistiska
Vēsture
Proud Boys pārstāv jauno labējo politisko kustību, kam raksturīgi libertisma un tradicionālisma elementi. Proud Boys iestājas par libertismu un iestājas pret islāmu, feminismu un liberālismu. Proud Boys politiskā nostāja raksturojama kā antikomunistiska un pret politkorektumu vērsta, un, lai gan pat tajā pašā laikā apgalvo, ka iestājas par vārda brīvību un brīvā tirgus ekonomiku, tomēr regulāri piedalās vardarbīgos mītiņos pret cilvēkiem, kuri iestājas pret Proud Boys idejām.
2021. gada februārī Kanāda kļuva par pirmo valsti, kas Proud Boys ierakstīja teroristisko organizāciju sarakstā.
Viņaukas ezers
Viņaukas ezers (arī Ķebānu ezers, Ķebēnu ezers, Minjaukas ezers, Miņaukas ezers, Viņauka, Viņauku ezers, Vīņaukas ezers) ir noteces ezers Jēkabpils novada Rites pagasta centrālajā daļā uz dienvidaustrumiem no Rites.
Iztek Salātes pieteka Rites strauts. Uz iztekošā grāvja trijās vietās ir regulatori, pārbūvēti par neregulējamiem. Dibens — dūņains, sapropelis. Krasti - zemi, izņemot austrumu krastu, kas ir stāvs. Ūdens dzidrs, caurredzamība pārsniedz ezera dziļumu (1,6 metrus). 20. gadsimta sešdesmitajos gados ezera rietumu pusē nosusināja purvu, izveidoja polderi un ezerā līmenis stipri kritās. Dažkārt ezerā novērojama zivju slāpšana.
Grociškas
Grociškas ir ciems Aizkalnes pagastā, Preiļu novadā. Atrodas 224 km attālumā no Rīgas.
Viņaukas ezers
Makrofīti - mieturaļģes, meldri, elši, šaurlapu vilkvālītes, niedres, lēpes, ūdensrozes, peldošās glīvenes.
Ezerā dzīvo karūsas, raudas, asari, līņi, līdakas.
Ņūkāsla (Austrālija)
Sadraudzības pilsētas
Ņūkāslas(Austrālijā) sadraudzības pilsētas ir :
Visvaldis Vallis
Visvaldis Vallis bija latviešu lauksaimnieks un sabiedriskais darbinieks, Latvijas PSR lauksaimniecības ministra Aleksandra Ņikonova vietnieks. Nacionālkomunistu vajāšanu laikā 1959. gada oktobrī atlaists no amata.
Bija Bauskas rajona darbaļaužu padomes izpildkomitejas priekšsēdētājs, vēlāk Rīgas pirmā ceļu ekspluatācijas rajona priekšnieks.
Viktors Kreituss
Viktors Kreituss bija latviešu sabiedriskais darbinieks, Rīgas pilsētas padomes priekšsēdētāja vietnieks. Nacionālkomunistu vajāšanu laikā 1959. gada septembrī atlaists no amata.
Bija rūpnīcas "Sarkanā zvaigzne" galvenā konstruktoru daļas biroja priekšnieks.
AGIHAS
Biedrība AGIHAS ir atbalsta grupa inficētajiem ar HIV un AIDS slimniekiem.
Kosava
Kosava jeb Kosova  ir pilsēta Brestas apgabala Ivaceviču rajonā Baltkrievijas rietumos.
Rakstos pirmoreiz minēta 1494. gadā. Pēc Trešās Polijas dalīšanas 1795. gadā Kosava iekļāvās Krievijā. No 1921. līdz 1939. gadam — Polijas sastāvā. 1927. gada 3. februārī, apspiežot nemierus, kas izcēlās pēc partijas "Baltkrievu zemnieku-strādnieku kopiena" (Беларуская сялянска-работніцкая грамада) aizliegšanas, Polijas policija nogalināja 6 cilvēkus. Polijas kampaņas laikā 1939. gadā Kosavu ieņēma PSRS karaspēks. Pēc Otrā pasaules kara — Baltkrievijas PSR sastāvā, no 1991. gada — Baltkrievijā.
Iedzīvotāju skaits — 1872 (2023. gadā).
Cilvēki
1,5 kilometrus no Kosavas, Meračovščinā, ir poļu un amerikāņu nacionālā varoņa Tadeuša Koscjuško (1746–1817) dzimtā vieta. Pie pilsētas liela muižas pils, kas tiek restaurēta.
Rīta Panorāma (raidījums)
"Rīta Panorāma" ir Latvijas Televīzijas Ziņu dienesta veidots rīta ziņu raidījums, kas tiek pārraidīts darba dienu rītos, LTV1 kanālā. Raidījuma pārraides laiks ir no 6.30 līdz 8.35.
Čikāgas "Fire"
Čikāgas "Fire" ir profesionāls ASV futbola klubs no Čikāgas, Ilinoisā. Klubs ir dibināts 1997. gadā. Klubs spēlē ASV augstākās futbola līgas jeb MLS austrumu konferencē. Komanda savas mājas spēles aizvada Solider Field stadionā.
Rīta Panorāma (raidījums)
Raidījums "Labrīt, Latvija!"
"Rīta Panorāmas" priekštecis bija raidījums "Labrīt, Latvija!", kura vēsture aizsākās, kad beidza pastāvēt LTV raidījums "Rīts".
"Labrīt, Latvija!" pirmā raidījuma stunda tika veidota dinamiska un raita, tajā bija koncentrēti un daudzpusīgi ziņu izklāsti ekonomikas, finanšu jomā, sporta un laika ziņas. Savukārt otrajā raidījuma stundā tika akcentēti kultūras un izklaides jomas jaunumi un aktualitātes.
Raidījuma "Labrīt, Latvija!" vadītāji bija Aigars Rozenbergs, Andris Bulis, Velga Vītola, Iveta Šnepa, Arnis Blodons, Inese Vaikule, Uģis Joksts.
Pirmais raidījums "Rīta Panorāma"
rītā Latvijas Televīzijas pirmā kanāla ēterā nonāca pirmais "Rīta Panorāmas" raidījums. To vadīja Ziņu dienesta žurnālisti Toms Bricis un Anda Boša.
Raidījuma mērķis un formāts
Raidījuma mērķi ir informēt skatītājus par jaunākajiem notikumiem Latvijā un pasaulē, to attīstību, kā arī izvērtēt aizvadītās diennakts aktualitāšu nozīmību, ietekmi šobrīd.
"Rīta Panorāmā" ir integrēti vairāki ziņu bloki: Latvijas ziņas, ārzemju ziņas, kultūras/izklaides ziņas, sporta ziņas un laika ziņas. Raidījuma noslēgumā studijā tiek aicināts kāds mākslinieks, mūzikas grupa vai kopa, kura sniedz muzikālu priekšnesumu.
Vasaras sezonā "Rīta Panorāma" tika filmēta uz LTV augstceltnes terases. 2020. gada vasarā pirmo reizi tika iekārtota īpaši sagatavota āra terases studija. 2021. gadā pirmā raidījuma pārraide no LTV augstceltnes terases norisinājās 1. jūnijā, raidījumu vadīja Linda Abu Meri un Sigurds Siliņš.
2021. gada 30. augustā "Rīta Panorāma" līdz ar LTV Ziņu dienesta veidotajiem raidījumiem pārcēlās uz pārveidotu jaunu studiju, kuras telpā agrāk bija LTV7 ziņu dienesta studija un daži LTV Ziņu dienesta raidījumi.
Raidījuma vadītāji
2022. gada ziemas olimpisko spēļu laikā sporta ziņu vadītāju Raimondu Gekišu aizvietoja LTV raidījumu vadītājs Uģis Joksts.
Atsevišķos raidījuma izlaidumos Sporta ziņu sadaļu vada LTV Sporta redakcijas žurnālisti Matīss Timofejevs vai Andris Auziņš.
LTV Ziņu dienesta žurnālists Ģirts Zvirbulis vadīja raidījumu no 2023. gada 21. marta līdz 2023. gada 23. martam.
LTV laika ziņu redaktors Toms Bricis raidījumā sniedz padziļinātu informāciju par laika apstākļiem, kā arī neregulāri vada Laika ziņu sadaļu.
"MTG TV Latvia" pretenzijas
Kanāla LNT vadība "MTG TV Latvia" 2015. gada martā vērsās tiesā par autortiesību pārkāpšanu, tādējādi, veidojot raidījumu "Rīta Panorāma", esot atdarināts LNT kanāla rīta ziņu raidījums "900 sekundes". LNT esot prasījuši tiesu nodrošināt "Rīta Panorāmas" raidījuma formāta pārtraukšanu un zaudējumu atlīdzības piedzīšanu par negodīgu konkurenci. Rīgas pilsētas Latgales priekšpilsētas tiesa noraidīja Latvijas Neatkarīgās Televīzijas prasību pret Latvijas Televīzijas raidījumu "Rīta Panorāma", piedzenot LTV tiesāšanās izmaksas. LNT spriedumu pārsūdzēja. Latgales apgabaltiesa atstāja negrozītu pirmās instances tiesas spriedumu.
Jānis Avens
Jānis Avens (1895—1938) bija latviešu strēlnieks, vēlāk Čekas izmeklētājs (1918-1920) un PSRS izlūkdienesta darbinieks (1923-1929).
Dzīvesgājums
Dzimis 1895. gadā Jaunpiebalgas pagastā zemnieka Jēkaba Avena ģimenē. No 1913. gada Latvijas Sociāldemokrātijas (LSD) biedrs. Pirmā pasaules kara laikā Avens bija 7. latviešu strēlnieku pulka karavīrs, 1917. gadā kļuva par rotas revolucionārās komitejas priekšsēdētāju. Pēc Oktobra revolūcijas norīkots Padomju Krievijas valdības apsardzei Petrogradas Smoļnijā, pēc tam bija Viskrievijas Ārkārtas komisijas (Čekā) izmeklētājs (1918-1920). 1919. gadā darbojies arī Padomju Latvijas armijā, no 1919. gada jūnija bijis 15. armijas īpašās nodaļas darbinieks Latgalē. Pēc pilsoņu kara beigām Kominternes Starptautisko sakaru nodaļas literatūras apakšnodaļas vadītāja vietnieks (1923–1926), PSRS vēstniecības Stokholmā darbinieks (1927–1929). Pēc 1930. gada dažādos amatos PSRS pārvaldē (teātru direktors, lauksaimniecības institūtu, valsts kontroles un Valsts plāna darbinieks).
Staļina "tīrīšanu" laikā 1935. gada 15. februārī viņu apcietināja un 20. jūnijā piesprieda 5 gadus ieslodzījumā GULAG soda nometnē par "trockistiski-zinovjevisko aģitāciju". 1938. gada 1. martā NKVD troika "Daļstroj" Sevvostlaga nometnē viņam piesprieda nāves sodu.
Dēls — vadības sistēmu speciālists Oļegs Avens (1927-1992), mazdēls — uzņēmējs un politiķis Pjotrs Avens (dzimis 1955).
Vinčesters
Vinčesters var būt:
Pinka (upe)
Pinka (de, hu) ir 94 kilometrus gara Rābas kreisā krasta pieteka Austrijas dienvidaustrumos un Ungārijas rietumos.
Izteka Štīrija pie Burgenlandes robežas. Tek dienvidu-dienviaustrumu virzienā, piecas reizes šķērsojot Austrijas - Ungārijas robežu. Ietek Rābā pie Kermendas Ungārijā. Bez Kermendas upes krastos atrodas Austrijas pilsētas Pinkafelde un Obervarta.
Čipsis un Dullais
Čipsis un Dullais ir latviešu mūzikas duets, kas izpilda lielākoties romantiskas dziesmas žanrā, ko paši dēvē par "jaunā viļņa šlāgeri". Duetu veido Mārtiņš Ābols (balss, taustiņinstrumenti) un Ģirts Strumpmanis (balss, ģitāra), citos rokmūzikas žanros pieredzējuši mūziķi, kas apvienojās 2007. gadā.
Čipsis un Dullais 2012. gadā izdeva savu debijas studijas albumu "P.S. es Tevi mīlu", no kura vispopulārākās dziesmas ir "Asaras" un "Kad meitene skumst". Viņu kopdziesma ar dziesminieci Alisi Josti "Gar paradīzes maliņu" bija iekļauta 2015. gada decembrī iznākušajā albumā "Pretējības", kurā bija 15 dziesmas ar Aspazijas vārdiem. 2016. gadā saņēma Alternative.lv gada balvu kā “Alternatīvākā grupa”. 2020. gada jūnijā duets izdeva otro albumu "Bravo!". Albums nominēts Latvijas mūzikas ierakstu gada balvai "Zelta mikrofons 2020" kategorijā "Šlāgera mūzikas albums".
Duets regulāri uzstājas Latvijas klubos, bāros un festivālos.
Normans Džuisons
Normans Frederiks Džuisons (en, dzimis ) ir Kanādas kinorežisors, scenārists un kinoproducents.
Kopumā režisējis 24 pilnmetrāžas filmas un trīs reizes, trīs dažādās desmitgadēs ir ticis nominēts Amerikas Kinoakadēmijas balvai kategorijā "Labākais režisors", par filmām "Nakts karstumā" (1967), Fiddler on the Roof (1971) un "Mēnessērdzīgais" (Moonstruck, 1987). Režisējis dažādu žanru filmas, kā drāmu The Cincinnati Kid (1965), komēdiju The Russians Are Coming, the Russians Are Coming (1966), kriminālfilmu "Tomasa Krauna afēra" (The Thomas Crown Affair, 1968), mūziklu "Jēzus Kristus Superzvaigzne" (Jesus Christ Superstar, 1973), zinātniskās fantastikas filmu Rollerball (1975), neo-noir filmu F.I.S.T. (1978), komēdijdrāmas ...And Justice for All (1979) un Other People's Money (1991), mistērijas filmas A Soldier's Story (1984) un Agnes of God (1985), biogrāfisko filmu "Viesulis" (The Hurricane, 1999) un drāmu The Statement (2003).
Savās filmās bieži attēlojis sabiedrības sociālās un politiskās problēmas, bieži strīdus izraisošus un pretrunīgus tematus padarot pieejamus plašākai auditorijai. Saņēmis vairākas balvas, piemēram, Sudraba lāci Berlīnes starptautiskajā kinofestivālā, kā arī ticis nominēts trim Zelta globusa balvām un vienai BAFTA kino balvai. 71. Kinoakadēmijas balvu pasniegšanas ceremonijā saņēmis Ērvinga Tālberga memoriālo balvu. Viņa filmas kopumā ir tikušas nominētas 41 Kinoakadēmijas, 22 BAFTA un 41 Zelta globusa balvai.
Mongolijas futbola izlase
Mongolijas futbola izlase ir nacionālā futbola komanda, kas pārstāv Mongoliju starptautiskās futbola sacensībās. Mongolijas futbola izlasi pārvalda Mongolijas Futbola federācija.
Herberts Valters
Herberts Valters bija latviešu sabiedriskais darbinieks, LKP CK Propagandas un aģitācijas daļas vadītāja vietnieks. Nacionālkomunistu vajāšanu laikā 1960. gada janvārī atlaists no amata. Bija Galvenā kino iznomāšanas kantora priekšnieka vietnieks.
LaTeX
LaTeX (/lɑːtɛx/ vai /leɪtɛx/ <span class="texhtml" style="font-family: 'CMU Serif', cmr10, LMRoman10-Regular, 'Latin Modern Math', 'Nimbus Roman No9 L', 'Times New Roman', Times, serif;">) ir programmatūra dokumentu sagatavošanai. Atšķirībā no teksta redaktoriem, kā Microsoft Word, LibreOffice Writer un Apple Pages, kas izmanto formatētu tekstu un ir balstīti uz "What You See Is What You Get" metodes, rakstot LaTeX, lietotājs izmanto vienkāršu tekstu. Lietotājs izmanto marķēšanas komandu konvencijas, lai definētu dokumenta vispārējo struktūru, stilizētu tekstu (piemēram, treknrakstā vai kursīvā) un pievienotu citātus un savstarpējas atsauces.
LaTeX tiek plaši izmantots akadēmiskajā vidē zinātnisku dokumentu publicēšanai daudzās jomās, tostarp matemātikā, statistikā, datorzinātnēs, inženierzinātnēs, fizikā, ekonomikā, valodniecībā, kvantitatīvajā psiholoģijā, filozofijā un politoloģijā. LaTeX ir arī nozīmīga loma tādu grāmatu un rakstu sagatavošanā un publicēšanā, kas satur sarežģītus daudzvalodu materiālus, piemēram, sanskritu un grieķu valodu.